Държавен вестник, бр. 49, 2020 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  49
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 105 
ОТ 27 МАЙ 2020 Г.
за приемане на Наредба за планиране на 
граждански ресурси за отбрана
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за пла-
ниране на граждански ресурси за отбрана.
Заключителни разпоредби
§ 1. В Наредбата за дейностите и задачите 
по отбранително-мобилизационна подготовка 
и условията и реда за тяхното осъществяване, 
приета с Постановление № 31 на Министер-
ския съвет от 2019 г. (ДВ, бр. 17 от 2019 г.), 
се правят следните изменения и допълнения:
1. В чл. 2:
а) в ал. 2 т. 2 се изменя така:
„2. организиране на подготовката на дър-
жавните органи и техните администрации, 
органите на местното самоуправление и 
местната администрация;“
б) в ал. 3, т. 2 след думите „подготовката 
на“ се добавя „ръководния и“.
2. В чл. 10 се създава ал. 9:
„(9) Областните управители осъществяват 
методическото ръководство, координация и 
контрол по изпълнението на дейностите и 
задачите по отбранително-мобилизационна 
подготовка на общините от съответната ад-
министративна област.“
§ 2. В Постановление № 120 на Министер-
ския съвет от 2012 г. за създаване на Между-
ведомствен съвет по отбранителна индустрия 
и сигурност на доставките към Министерския 
съвет (обн., ДВ, бр. 49 от 2012 г.; изм. и доп., 
бр. 5 от 2015 г., бр. 27 от 2016 г., бр. 107 от 
2018 г. и бр. 17 от 2019 г.), в чл. 2, ал. 3 т. 3 
се изменя така:
„3. приема методически указания за пла-
ниране на граждански ресурси за отбрана, 
разработване на държавния военновременен 
план и номенклатурен списък за планиране на 
военновременните потребности от гражданска 
продукция и услуги и методически указания за 
разработване на ведомствени и териториални 
военновременни планове и военновременни 
планове на юридически лица;“.
§ 3. В Наредбата за отсрочване на запасни 
и техника-запас от повикване във въоръжените 
сили при мобилизация, приета с Постановле-
ние № 114 на Министерския съвет от 2013 г. 
(обн., ДВ, бр. 47 от 2013 г.; изм. и доп., бр. 34 
и бр. 60 от 2014 г.), се правят следните изме-
нения и допълнения:
1. Навсякъде в наредбата думите „по чл. 12, 
ал. 5 и 6“ се заменят с „по чл. 12, ал. 1 и 
чл. 14, ал. 1“.
2. В чл. 5, ал. 1, т. 1, буква „а“ след думи-
те „въоръжените сили“ се поставя запетая и 
се добавя „съдии, прокурори, следователи и 
членовете на Висшия съдебен съвет“.
§ 4. Наредбата за планиране на граждански 
ресурси за отбрана, приета с Постановление 
№ 267 на Министерския съвет от 2010 г. (обн., 
ДВ, бр. 93 от 2010 г.; изм. и доп., бр. 83 от 
2011 г., бр. 49 от 2012 г., бр. 27 от 2016 г. и 
бр. 107 от 2018 г.), се отменя.
§ 5. Постановлението се приема на ос-
нование чл. 11, ал. 5, чл. 12, ал. 3, чл. 22, 
ал. 4 и чл. 34, ал. 2 от Закона за отбраната 
и въоръжените сили на Република България.
§ 6. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет:  
Веселин Даков
НАРЕДБА
за планиране на граждански ресурси  
за отбрана
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се уреждат условията 
и редът за планиране на граждански ресурси 
за отбрана, за разработване на военновре-
менните планове, както и за изпълнение 
на дейности­те по чл. 22, ал. 2, т. 22 и 23 от 
Закона за отбраната и въоръжените сили на 
Република България.
Чл. 2. Планирането на граждански ресурси 
за отбрана е основна дейност по отбранително-
мобилизационна подготовка и представлява 
съвкупност от дейности за определяне на 
военновременните потребности на страната 
от отбранителни продукти и гражданска про-
дукция и услуги, възлагане на военновремен-
ни задачи, разработване на военновременни 
планове и програми и сключване на договори 
за тяхното осигуряване.
Чл. 3. (1) Планирането на граждански 
ресурси за отбрана се извършва от държав-
ните органи, органите на съдебната власт, 
организации, създадени със закон или с акт 
на Министерския съвет, органите на местното 
самоуправление и местната администрация, 
включително техните поделения, подразде-
ления и структурни звена, и юридическите 
лица с възложени военновременни задачи по 
отбраната на страната.